**OBRAZLOŽENJE PRIJEDLOGA PRORAČUNA OPĆINE POSEDARJE**

**ZA 2023. GODINU (RADNI DIO)**

**1. OPĆENITO**

U skladu s odredbama Zakona o proračunu (N.N. 87/08, 136/12, 15/15i 144/21), Pravilnika o proračunskim klasifikacijama (N.N. 26/10,120/13 i 1/20), te Pravilnika o proračunskom računovodstvu i računskom planu (N.N. 124/14, 115/15 i 87/16) izrađen je prijedlog proračuna Općine posedarje za 2023. godinu, te projekcije za 2024. i 2025. godinu.

Prema proračunskom kalendaru proces izrade proračuna na državnoj i lokalnoj razini započinje donošenjem Smjernica ekonomske i fiskalne politike za trogodišnje razdoblje, koje Vlada donosi temeljem strateških planova, Nacionalnog programa reformi i Programa konvergencije te posebnih preporuka Vijeća Europske unije za Republiku Hrvatsku.

Ministarstvo financija je u kolovozu 2022. godine izradila Upute za izradu proračuna jedinica lokalne i područne (regionalne) samouprave te ga dostavila jedinicama.

Najveća novina u planiranju proračuna za razdoblje od 2023-2025. godine je uvođenje eura kao službene valute Republike Hrvatske.

Zakonom o uvođenju eura kao služćbene valute u RH ("Narodne novine" br:57/22,88/22) propisano je da se iznosi u Uputama za izradu proračuna za razdoblje od 2023-2025. godine iskazuju u eurima. Proračun koji se donosi za razdoblje od 2023-2025 bit će donesen i iskazan u eurima.

Službeni tečaj konverzije kune u euro usvojen je 12.srpnja 2022. godine te 1 euro je jednak 7,53450 kuna.

Proračun se sastoji od općeg i posebnog dijela te obrazloženja.

Opći dio proračuna sadrži sažetak Računa prihoda i rashoda i Računa financiranja, te te Računa prihoda i rashoda i Računa financiranja. Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji re rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanja te izdaci za financijsku imovinu i otplate zajmova i otplate instrumenata zaduživanja prema izvorima financiranja i ekonomskoj klasifikaciji. Ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak nad rashodima.

. U Proračun Općine Posedarje uključeni su i vlastiti i namjenski prihodi i primici proračunskog korisnika Dječji vrtić „Cvrčak“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Općine.

**2. OPĆI DIO PRORAČUNA**

**2.1. PRIHODI I PRIMICI**

Ukupni prihodi i primici Proračuna za 2023. godinu planiraju se u iznosu od 4.114.510€, a u tome prihodi poslovanja iznose 2.504.677€, prihodi od prodaje nefinancijske imovine iznose 1.536.797€. Od ukupnih prihoda proračuna prihodi proračunskog korisnika Dječji vrtić CVRČAK iznose 73.036€.

Prilikom planiranja prihoda uzeta je u obzir realizacija istih u 2022. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini, uzimajući u obzir i planirane izmjene zakonskih propisa. Iz prijedloga plana proračuna za 2023.g. vidljivo je znatno povećanje prihoda od prodaje nefinancijske imovine čiji prihodi u 2023. godini iznose1.536.797€. U 2023. godini planira se prodaja građevinskih parcela u predjelu Ivandići u Posedarju u iznosu od 425.110€ ,prodaja parcela u Polovno servisnoj zoni Slivnica/Posedarje u iznosu od 398.168€, prodaja građevinskih parcela u dijelu Čelinka u Posedarju u iznosu od 544.160€ te prodaja građevinsih parcela mladim obiteljima u Slivnici u iznosum od 36.072€. Objašnjenje navedenih prihoda slijedi u nastavku obrazloženja.

**Prihodi poslovanja**

Prihodi poslovanja planirani su u iznosu od 2.504.677 €. Prihodi od poreza planirani su u iznosu od 1.364.048€. Unutar grupe prihoda od poreza planirani su prihodi od poreza i prireza na dohodak 728.600€, poreza na imovinu koji se odnose na porez na kuće za odmor i na promet nekretnina u iznosu od 626.848€, te porezi na robu i usluge u okviru kojih su planirani porez na potrošnju u iznosu od 8.600€.

Prihodi od pomoći iz inozemstva i od subjekata unutar općeg proračuna planirani su u iznosu od 498.758€. Pomoći iz inozemstva i od subjekata unutar općeg proračuna odnose se na kompenzacijske mjere JLP(R)S koje se uplaćuju u proračun Općine Posedarje u iznosu od 371.600€ i kapitalnu pomoć iz državnog proračuna od Ministarstva graditeljstva za izgradnju vodovoda u iznosu od 127.158€

Prihodi od imovine planirani su u iznosu od 638.305,00 kuna a odnosi se na prihode od financijske imovine u iznosu od 2.700€, a čine ih kamate na depozite po viđenju te zatezne kamate.

Prihodi od nefinancijske imovine u iznosu od 67.414€ kuna a čine ih naknade za koncesije na pomorskom dobru u iznosu od 15.900€, ostali prihodi od zakupa i iznajmljivanja imovine u iznosu od 47.500€ a odnose se na zakup poslovnih prostora danih u najam, ostali prihod od zakupa i iznajmljivanja imovine za jednodnevnu prodaju te prihodi od naplate parkinga. Prihodi od naknade za legalizaciju bespravno izgrađenih objekata iznosi 1.300€.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 547.051€ , te prihode čine prihodi od upravnih i administrativnih pristojbi u iznosu od 57.600€. Te prihode čine prihodi od turističke pristojbe (boravišna pristojba) koja se sada direktno uplaćuje na račun Općine Posedarje u iznosu od 29.500€ te prihodi od naknade za služnost puta u iznosu od 28.100€ koju plaća HAKOM.

Prihodi po posebnim propisima u iznosu od 37.198€, a čine ih prihodi od vodnog doprinosa u iznosu od 700€ koji se namjenski troši za poboljšanje vodovodne infrastrukture te prihodi od sufinanciranja potroška vode na hidrantima u mjestima koji nemaju vodovodne priključke u iznosu od 13.272€ te ostali nespomenuti prihodi po posebnim propisima u iznosu od 23.226€, a odnose se 8% od naplaćene vode i ta sredstva koriste se za izgradnju vodovodne infrastrukture,

Komunalni doprinos i komunalna naknada planirani su u iznosu od 452.253€ od čega se na komunalni doprinos odnosi 120.446€ a na komunalnu naknadu 331.807€.

Prihod od prodaje proizvoda i robe te pruženih usluga iznose 20.506€ kuna a odnose se na 10% iznosa koje nam uplate Hrvatske vode od naplaćene slivne vodne naknade koju Općina Posedarje po naplati uplati na račun Hrvatskih voda.

Kazne, upravne mjere i ostali prihodi planirani su u iznosu od 6.900€.

Ostali prihodi planirani su u iznosu od 4.800€.

**Prihodi od prodaje nefinancijske imovine**

Prihodi od prodaje nefinancijske imovine planirani su u iznosu od 1.536.797€. Ti prihodi planirani su od prihoda od prodaje poljoprivrednog zemljišta čija obveza uplate proizlazi iz prijašnjih godina. U 2022.g. planira se ostvarivanje prihoda od prodaje građevinskih parcela u djelu Čelinka/Posedarje, građevinskih parcela u djelu Ivandići-Svrdlac u Posedarji, građevinskih parcela u Slivnici.

U 2022.godini nastavlja se gradnja grobnica na novom mjesnom groblju u Posedarju pa su tako planirani i prihodi od dugodišnjeg zakupa grovnica u iznosu od 126.087€.

Prihodi proračunskog korisnika Dječjeg vrtića Cvrčak Posedarje iznose 73.036€ a sastoje se od 2.920€ pomoći od subjekata unutar općeg proračun te 69.016€ od prihoda po posebnim propisima. Dječji vrtić Cvrčak-Posedarje planira ostvariti višak prihoda nad rashodima u 2022. godini u iznosu od 1.100€ koji se koriste za financiranje rashoda 2023. godine.

**2.2. RASHODI I IZDACI**

Ukupni rashodi i izdaci za 2023. godinu planiraju se u iznosu od 4.042.011€ a uključuju rashode poslovanja u visini od 2.394.644€, rashode za nabavu nefinancijske imovine u visini od 1.637.413€ te izdatke za otplatu primljenog kredita /zajma u iznosu od 9.954€.

Prilikom planiranja rashoda uzeta je u obzir realizacija istih u 2022. godini i njihova procjena po osnovi tekućih i ugovorenih obveza u narednom razdoblju te predviđenih kapitalnih ulaganja. Kako je uvodno navedeno, u planiranim rashodima proračuna obuhvaćeni su i svi rashodi proračunskog korisnika. Rashodi i izdaci raspoređeni su po programima.

**Vlastiti izvori**

Zbog prenesenog manjka iz prethodnih godina pristupilo se sukcesivnom postupku pokrića manjka tako da je u 2023.g, planirano da će se pokriti ukupni preneseni manjak u iznosu od 72.499€

**3. POSEBNI DIO PRORAČUNA**

U Posebnom dijelu Proračuna planirani su rashodi i izdaci po programima i izvorima financiranja, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

**Program1001** **Rad Općinskog vijeća** obuhvaća naknade za rad predstavničkog tijela u iznosu od 16.700€, redovito financiranje političkih stranaka u iznosu od 3.500€, troškove organizacije proslave dana općine u iznosu od 4.960€, te troškove oko provedbe izbora za Vijeće mjesnih odbora u iznosu od 21.235€.

**Program 1002** **Redovna djelatnost Jedinstvenog upravnog odjela** sastoji se od slijedećih aktivnosti i projekata koji obuhvaćaju rashode i to:

**Aktivnost A100201 Izvršna uprava i administracija** planirana u iznosu od 419.613€ te obuhvaća rashode za zaposlene, rashode za materijal i energiju, rashode za usluge, financijske rashode,naknade građanima i kućanstvima, ostale rashode.

**Aktivnost A100208 Najam vozila** obuhvaća troškove operativnog leasinga za najam 2 osobna vozila u iznosu od 7.400€.

**Aktivnost A100210 Financijski leasing** obuhvaća troškove financijskog leasinga za kupnju traktora s malčerom. Planirana otplata glavnice u 2023.godini iznosi 9.954€ kuna dok kamate iznose 1.195€.

**Kapitalni projekt K100204 Nabava opreme (računalna oprema i uredska oprema**) planirana je nabava u iznosu od 2.000,00 € odnosi se na nabavku nove računalne opreme za potrebu djelatnika u JUO-u.

**Program 1003 Organiziranje i provođenje zaštite i spašavanja** planiran je u iznosu od 152.821€ a obuhvaća slijedeće aktivnosti:

**Aktivnost A100301 Funkcioniranje DVD-a Posedarje** planirana je u iznosu od 50.900€.

**Aktivnost A100302 Funkcioniranje Civilne zaštite** planirana u iznosu od 1.921€.

**Program 1005 promicanje turizma** planiran je u iznosu od 94.553€ a obuhvaća troškove organizacije ljetnih događanja za vrijeme turističke sezone te obuhvaća aktivnosti.

**Aktivnost A100501 organizacija manifestacija Posedaračkog/Vinjeračkog ljeta** u iznosu od 46.348€.

**Aktivnost A100502 Pomoć** Turističkoj **zajednici Zadarske županije** za promidžbene usluge avioprijevoznika u iznosu od 1.752€. U 2023. godini planira se nabava opremljene montažne kućice za potrebe Turističkog ureda Općine Posedarje u iznosu od 46.453€..

**Program 1006 zaštita okoliša** planiran je u iznosu od 111.550€ a obuhvaća aktivnosti:

**Aktivnost A100601** odvoz otpada i deratizaciju u iznosu od 91.650€.

**Aktivnost A100604** sanacija nelegalnih odlagališta otpada u iznosu od 19.900€.

**Program 1007 održavanje komunalne infrastrukture** planiran je u iznosu od 739.175€ a obuhvaća slijedeće aktivnosti:

**Aktivnost A100701** održavanje javnih površina u iznosu od 67.106€

**Aktivnost A100702** održavanje nerazvrstanih cesta (lokalnih putova) u iznosu od 110.188€

**Aktivnost A100703** održavanje javne rasvjete u iznosu od 197.292€

**Aktivnost A100704** opskrba mještana vodom s hidranata u iznosu od 13.272€

**Aktivnost A100705** održavanje groblja u iznosu od 13.272€

**Aktivnost A100706** održavanje plaža u iznosu od 24.820€

**Aktivnost A100709** ukrašavanje Općine povodom blagdana u iznosu od 21.235€

**Aktivnost A100710** Investicijsko održavanje puteva-postavljanje asfaltnog sloja u iznosu od 92.906€

**Aktivnost A100711** Investicijsko održavanje postojećeg sustava fekalne odvodnje u iznosu od 199.084€

**Program 1008 izgradnje komunalne infrastrukture** planiran je u iznosu od 1.534.244€.

Program obuhvaća slijedeće projekte:

**Kapitalni projekt K100802** izgradnja vodovoda u iznosu od 113.513€. U 2022.g planira se ulaganje u gradnju vodovoda u Slivnici Gornjoj u iznosu od 23.926 €. Sami projekt se još financira iz izvora Hrvatskih voda.U 2023. godini planira se ulaganje u vodovodne ogranke u mjestima Općine.

**Kapitalni projekt K100804** Izgradnja dječjih igrališta u iznosu od 8.612€.

**Kapitalni projekt K100805** rekonstrukcija groblja planirana je u iznosu od 331.807€ a odnosi se na financiranje projekta za proširenje mjesnog groblja u Slivnici u iznosu od 6.636€, troškove izgradnje ogradnog zida u novom groblju u Posedarju u iznosu od 66.361€, nastavak gradnje grobnica u mjesnom groblju u Posedarju čija ukupna investicija iznosi 126.087€ te druga faza izgradnje zgrade za ispraćaj u groblju u Posedarju u iznosu od 132.723€.

**Kapitalni projekt K100806** Izrada urbanističkih planova i projektne dokumentacije planirana je u iznosu od 306.951€ a odnosi se na slijedeće projekte:

- troškovi oko parcelizacije građevinskih parcela u iznosu od 19.038€

- projekt gradnje komunalne infrastrukture u Čelinci/Posedarje u iznosu od 26.545€

- projekt gradnje vodovodnih ogranaka u Općini Posedarje u iznosu od 13.272€

- projekt uređenja luke u Posedarju u iznosu od 6.636€

- projekt kružnog toka Svetiduh/Posedarje u iznosu od 5.878€

- projekt reciklažnog dvorišta u iznosu od 13.272€

- studijska dokumentacija za aglomeraciju u iznosu od 6.636€

- glavni projekt istočnog vodovodnog pravca u iznosu od 33.181€

- detaljan plan uređenja Poslovne servisne zone Posedarje/Slivnica u iznosu od 15.492€

- projekt infrastrukture Donja draga-Ivandići u iznosu od 33.181€

- projket za igralište u iznosu od 13.670€

- projekt za izgradnju novog vrtića u iznosu od 12.443€

- projekt trajne regulacije prometa u Općini Posedarje u iznosu od 13.272€

- izmjene i dopune prostornog plana Općine Posedarje u iznosu od 13.272€

- izrada UPU-a Obalni pojas naselja Posedarje u iznosu od 15.927€

- izmjene i dopune UPU-a Svrdlasc/Ivandići u iznosu od 15.529€

- projekt za vatrogasni dom u iznosu od 6.636€

- novelacija projekata prometnica i komunalne infrastrukture u PPZ-u u iznosu od 13.272€

- idejni projekt općinske zgrade u iznosu od 9.954€

- projekt uređenja trga Martina Poseadrskog u Poseadrju u iznosu od 6.636

- projekt uređenja trga na Obali Ante Damira Klanca u iznosu od 6.636€

- idejno rješenje sportskog centra Jurjevac 6.636€

**Kapitalni projekt K100807** Izgradnja prometnica planiran je u iznosu od 112.933€, a odnosi se na usluge nadzora nad gradnjom cesta u iznosu od 39.936€, gradnju cesta u Općini Posedarje u iznosu od 72.997€.

**Kapitalni projekt K100811** Izgradnja autobusnih stajališta planirana je u iznosu od 2.654€.

**Kapitalni projekt K100812 Izgradnja parkinga** u iznosu od 6.636€ a odnosi se na asfaltiranje i ugradnju rubnika na parkingu uz rivu Posedarje.

**Kapitalni projekt K100814** Izgradnja Poslovne zone Posedarje/Slivnica planiran je u iznosu od 398.169€ a obuhvaća izgradnju vodovda u iznosu od 132.723€ te gradnju cesta u iznosu od 265.446€

**Kapitalni projekt K100815** Izgradnja vanjske rasvjete planiran je u iznosu od 26.545€ a odnosi se na nabavku solarne rasvjete.

**Kapitalni projekt K100816** Sanacija potpornog zida u Posedarju/Tunjarice započeta je u 2020. godini u kojoj će biti završena prva faza gradnje zida. Zbog sveukupne neizvjesne situacije nastavak gradnje druge faze potpornog zida ne može se planirati u ukupnom iznosu po troškovniku pa se stoga u 2023. godini planiraju samo troškovi u iznosu od 13.272€. Ako se osiguraju sredstva za gradnju druge faze sve će se planirati slijedećim Izmjenama i dopunama plana proračuna za 2023. godinu.

**Kapitalni projekt K100821** Izgradnja komunalne infrastrukture u Ivandićima planiran je u iznosu od 71.139€ a odnosi se na ulaganje u infrastrukturu.

**Kapitalni projekt K100822** Rekonstrukcija vanjske rasvjete planiran je u iznosu od 128.741 €.

**Kapitalni projekt K100823** Izgradnja kružnog toka na raskrižju Sveti Duh/Podgradina planiran je u iznosu od 13.272€ a odnosi se na otkup zemljišta od fizičkih osoba.

**Program 1009 Promicanje kulture** planiran je u iznosu od 119.922€ a obuhvaća aktivnosti:

**Aktivnost A100901** kulturne manifestacije planirana u iznosu od 14.599€. Troškovi vezani za ovu aktivnost odnose se na sufinanciranje bibliobusa u iznosu od 1.327€ te tekuće donacije udrugama u iznosu od 13.272€ provest će se temeljem javnog natječaja koji će biti raspisan tijekom 2022. godine sukladno Pravilniku o financiranju javnih potreba Općine Posedarje.

**Aktivnost A100903** religija planirana u iznosu od 5.323€.

**Program 1010 razvoj sporta i rekreacije** planirano je u iznosu od 218.991€ a obuhvaća aktivnost i projekt i to:

**Aktivnost A101001** Financiranje sportskih udruga planirano je u iznosu od 130.068€ a

provest će se temeljem javnog natječaja koji će biti raspisan tijekom 2022. godine sukladno Pravilniku o financiranju javnih potreba Općine Posedarje.

**Kapitalni projekt K101002** Izgradnja sportskih objekata planiran je u iznosu od 88.923€ a odnosi se na troškove opremanja sportskog igrališta u Posedarju u iznosu od 49.107€, troškovi vezani za ostala malonogometna igrališta na području Općine u iznosu od 19.908€, opremanje košarkaških igrališta na području Općine Posedarje u iznosu od 13.272€, rekonstrukcija svlačionica na nogometnom igralištu u Posedarju u iznosu od 6.636€.

**Program 1011 Javne potrebe u školstvu** planirano je u iznosu od 71.205€ a obuhvaća aktivnosti:

**Aktivnost A101101** Osnovno,srednjoškolsko i visoko obrazovanje u iznosu od 71.205€ a obuhvaća troškove kapitalnih pomoći proračunskim korisnicima drugih proračuna u iznosu od 6.835€, ostale naknade iz proračuna u naravi (sufinanciranje kupnje knjiga) u iznosu od 19.908€, ostale naknade iz proračuna u naravi likovne kutije u iznosu od5.973€.

Srednjoškolsko obrazovanje obuhvaća troškove sufinanciranje prijevoza srednjoškolaca u Zadar u iznosu od 5.043€ kuna a visoka naobrazba obuhvaća stipendiranje studenata u iznosu od 33.446€ kuna.

**Program 1012** općinski program socijalne skrbi planiran je u iznosu od 43.400€ a obuhvaća aktivnost:

**Aktivnost A101201** Naknade građanima i kućanstvima u iznosu od 43.400€ a obuhvaća tekuće pomoći proračunskim korisnicima drugih proračuna (sufinanciranje boravka djece u Latici u iznosu od 1.593€) ,porodiljne naknade i oprema za novorođenčad u iznosu od 13.670€, sufinanciranje cijene prijevoza djece u vrtić Latica te jedne invalidne osobe na liječenje u iznosu od 1.062€, troškovi stanovanja a odnosi se na plaćanja troškova smještaja jedne studentice u studentskom domu i troškove stanovanja koji se temelje na novom zakonu o socijalnojn skrbi u iznosu od 7.432€, u iznosu od tekuće donacije građanima i kućanstvima u iznosu od 9.556€ te ostale tekuće donacije (Crveni križ ) u iznosu od 9.291€.

Proračunski korisnik 47070 Dječji vrtić Cvrčak Posedarje planiran je u iznosu od 331.807€.

Obuhvaća aktivnost:

**A101102 Financiranje dječjeg vrtića Cvrčak Posedarje** u iznosu od 258.771€ što Općina Posedarje financira iz svog proračuna a odnosi se na bruto plaće, ostale rashode za zaposlene, rashode za materijal i energiju, ostale nespomenute rashode poslovanja.

**Aktivnost A101103 Financiranje dječjeg vrtića Cvrčak posedarje van riznice** u iznosu od 73.036€ obuhvaća troškove vrtića koje vrtić financira iz svog proračuna.

**Program 1015 Djelatnost vlastitog komunalnog** **pogona** planiran je u iznosu od 264.775€ .

Obuhvaća aktivnost i projekt i to:

**Aktivnost A101501** redovita djelatnost vlastitog komunalnog pogona u iznosu od 233.977€ a obuhvaća rashode za zaposlene, materijalne rashode.

**Aktivnost A101502** Naplata parkinga u iznosu od 17.526€ kunaaobuhvaća sve materijalne rashode oko organizacije naplate parkinga.

**Kapitalni projekt K101501** Opremanje vlastitog komunalnog pogona odnosi se na kupnju opreme za vlastiti komunalni pogon u iznosu od 13.272€.